Holoturina

As holoturinas son un grupo de saponinas triterpénicas (glicósidos), unhas toxinas extraídas de diferentes especies de cogombro de mar (en particular, do Parastichopus parvimensis), que se empregan en medicina contra a dor e doenzas musculares, estomacais e respiratorias. Estas substancias funcionan como defensa química e poden ser liberadas a través dos túbulos de Cuvier.

 Propiedades 
Estudos in vitro e en animais sinalan que extractos ricos en holoturinas poden ter actividade antioxidante, antiinflamatoria e mesmo antitumoral. Porén, a evidencia clínica en humanos é moi limitada e non existen probas suficientes para apoiar usos médicos establecidos.

Unha tese universitaria de Michoacán recolle usos tradicionais de extractos de cogombro de mar e afirma que "o seu poder para eliminar a dor supera o da morfina". Porén, a obra atribúe esa afirmación a "Inf. Pers. Solís-Marín, 2007" e non achega referencias a estudos revisados por pares que a sosteñan.Arriaga-Ochoa, J. M. (2007). Holoturoideos (Echinodermata: Holothuroidea) del Golfo de California. Universidad Michoacana de San Nicolás de Hidalgo. PDF. Non hai evidencias de que superen á morfina como analxésico nin que eliminen tumores canceríxenos. O seu estudo segue en fase experimental.

En China está documentado o consumo e o uso medicinal de cogombros de mar desde a época Ming e Qing. A forte demanda chinesa impulsou un amplo comercio no Indo-Pacífico, con centros como Makassar nos séculos XVII-XVIII.

 Toxicidade 
As holoturinas teñen efectos hemolíticos e citotóxicos, podendo resultar irritantes en altas concentracións. En ratos, extractos de Holothuria atra non provocaron mortalidade a doses de até 2.000 mg/kg, mais si alteracións hepáticas e renais en exposicións agudas e prolongadas.

 Notas 

 Véxase tamén 
 Holoturioideos
 Holoturina (molécula)

Categoría:Toxinas